**Doklady k žiadosti o udelenie modrej karty**

K žiadosti o udelenie modrej karty je štátny príslušník tretej krajiny povinný predložiť

1. dve aktuálne fotografie s rozmermi 3 x 3,5 cm
2. platný cestovný doklad
3. **účel pobytu**
	* + 1. **pracovná zmluva na výkon zamestnania,** ktoré zodpovedá vysokokvalifikovanému zamestnaniu, ak na základe tejto zmluvy má pracovný pomer trvať najmenej jeden rok odo dňa udelenia modrej karty a mesačná mzda je dohodnutá vo výške najmenej 1,5 – násobku priemernej mesačnej mzdy zamestnanca v hospodárstve SR v príslušnom odvetví zverejnenej Štatistickým úradom SR za kalendárny rok, ktorý predchádza kalendárnemu roku, v ktorom sa podáva žiadosť o vydanie modrej karty, alebo písomný prísľub zamestnávateľa na prijatie štátneho príslušníka tretej krajiny
			do zamestnania, ktoré zodpovedá vysokokvalifikovanému zamestnaniu,
			2. **rozhodnutie o uznaní dokladu o vzdelaní štátneho príslušníka tretej krajiny** podľa osobitného predpisu.
4. **bezúhonnosť**
5. výpis z registra trestov štátu, ktorého je štátnym príslušníkom,
6. výpis z registra trestov štátu, v ktorom sa štátny príslušník tretej krajiny v posledných troch rokoch zdržiaval viac ako 90 dní počas šiestich po sebe nasledujúcich mesiacoch.
7. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

Doklady k žiadosti o udelenie modrej karty nesmú byť staršie ako 90 dní.